**АКТУАЛИЗИРАНИ УСЛОВИЯ**

**ЗА ПРОВЕЖДАНЕ НА ТЪРГ ЗА ПРЕДОСТАВЯНЕ НА УСЛУГА ПО РЕГАЗИФИКАЦИЯ,СЪХРАНЕНИЕ И ПРЕНОС НА ВТЕЧНЕН ПРИРОДЕН ГАЗ ДО ВТТ БЪЛГАРИЯ.**

1. **ПРЕДМЕТ НА ПРОЦЕДУРАТА:** Предоставяне на услуга по регазификация, съхранение и пренос на втечнен природен газ до ВТТ БГ.
2. **ЗАДЪЛЖИТЕЛНИ ИЗИСКВАНИЯ ЗА ПРЕДОСТАВЯНЕ НА УСЛУГАТА.**

* Сключване на Споразумение за предоставяне на услугата - *Приложение 1*

1. **ПРЕДЛАГАНИ ПРОДУКТИ :**

**3.1 Шестмесечен продукт 2024 г.**

- Количество ВПГ за доставка за регазификация, съхранение и пренос – **до 4 товара** ≈  **4 000 000 MWh.** 1 товар втечнен природен газ трябва да бъде в диапазона от **950 000 MWh** (3 230 000 MMBtu) до **1 050 000 MWh** ( 3 570 000 MMBtu).

- Период на доставка на ВПГ от ползвателя на услугата - **юли – декември 2024 г.** не повече от 1 товар/месечно. Първият или единственият товар трябва да бъде доставен през м.юли 2024 г.

- Количество на доставка на ВТТ БГ – не повече от доставения ВПГ

- Период на доставка на ВТТ БГ - 01.07.2024 г. - 31.12.2024 г. (Количеството за доставка в периода 05-11.08.2024 г. вкл. ще е равно на нула)

- Дневно договорено количество за доставка на ВТТ БГ - предмет на изпратена дневна заявка от ползвателя на услугата до предоставящия услугата (Булгаргаз ЕАД) до 14:00 часа на деня предхождащ деня на доставка.

- Дневната заявка следва да бъде в следните диапазони в зависимост от размера на използваната услуга:

от 1000 MWh до 7000 MWh при услуга за 1 товар ВПГ

от 1000 MWh до 14000 MWh при услуга за 2 товара ВПГ

от 1000 MWh до 21000 MWh при услуга за 3 товара ВПГ

от 1000 MWh до 28000 MWh при услуга за 4 товара ВПГ

* 1. **Годишни продукти**

**Период на предлаганите годишни продукти:**

**01.01.2025 г. – 31.12.2025 г.**

**01.01.2026 г. – 31.12.2026 г.**

**01.01.2027 г. – 31.12.2027 г.**

**01.01.2028 г. – 31.12.2028 г.**

**01.01.2029 г. – 31.12.2029 г.**

- Количество ВПГ за доставка за регазификация, съхранение и пренос – **до 6 товара** ≈  **6 000 000 MWh на година.** 1 товар втечнен природен газ трябва да бъде в диапазона от **950 000 MWh** (3 230 000 MMBtu) до **1 050 000 MWh** ( 3 570 000 MMBtu).

- Период на доставка на ВПГ от ползвателя на услугата - **3 товара в месеците Януари, Февруари и Декември и 3 товара в месеците от Март до Ноември.** Предмет на съгласувана между страните годишна програма за доставка на втечнен природен газ не по късно от 01 септември на предходната календарна година.

- Количество на доставка на ВТТ БГ – не повече от доставения ВПГ.

- Период на доставка на ВТТ БГ – от 01 януари до 31 декември на съответната календарна година

- Дневно договорено количество за доставка на ВТТ БГ - предмет на изпратена дневна заявка от ползвателя на услугата до предоставящия услугата (Булгаргаз ЕАД) до 14:00 часа на деня предхождащ деня на доставка.

- Дневната заявка следва да бъде в следните диапазони в зависимост от размера на използваната услуга:

от 1000 MWh до 3 500 MWh при услуга за 1 товар ВПГ

от 1000 MWh до 7 000 MWh при услуга за 2 товара ВПГ

от 1000 MWh до 10 500 MWh при услуга за 3 товара ВПГ

от 1000 MWh до 14 000 MWh при услуга за 4 товара ВПГ

от 1000 MWh до 17 500 MWh при услуга за 5 товара ВПГ

от 1000 MWh до 21 000 MWh при услуга за 6 товара ВПГ

1. **ИЗИСКВАНИЯ КЪМ УЧАСТНИЦИТЕ В ПРОЦЕДУРАТА:**
2. Източници на доставката на втечнен природен газ - източникът трябва да бъде от държави без наложени санкции, ембарго или каквито и да било търговски ограничения;
3. Собственост на компанията - собствеността (краен бенефициент) трябва да е ясна и с добра търговска репутация и без участие на компании от държави, на които са наложени санкции, ембарго или каквито и да било търговски ограничения;
4. Надеждност по отношение на банките и репутация - дружеството доставчик трябва да е приемливо за банките и надеждно за финансиране на договорените услуги;
5. Да притежават опит в доставките на втечнен природен газ – общо доставено количество втечнен природен газ най-малко еквивалент на 2 000 000 MWh ≈6 800 000 MMBtu за последните три години;
6. Да не се намират в производство по ликвидация или несъстоятелност и да не са обявени в несъстоятелност, съгласно националното законодателство по регистрация.
7. **ЕТАПИ НА ПРОЦЕДУРАТА**

**Етап I. Предварителен подбор на кандидатите**

В срок до 22:00 ч. местно време на **29.05.2024 г.** всички заинтересовани лица, които желаят да участват в настоящата тръжна процедура, подават до „Булгаргаз“ ЕАД по електронна поща на следния адрес: [tenders@bulgargaz.bg](mailto:tenders@bulgargaz.bg) ***писмо за намерение***, в което посочват интереса си за по-нататъшно участие в процедурата и ***към което******прилагат*** попълнена *Анкета на „Булгаргаз“ ЕАД за опознаване на компания потенциален партньор, по образец* – *Приложение № 2* към настоящите условия;

В случай, че кандидатът е участвал в предходни тръжни процедури на „Булгаргаз“ ЕАД за доставка на втечнен природен газ, бил е допуснат до етап на подаване на обвързваща оферта, и няма промяна в декларираните в *Анкетата* обстоятелства, не е необходимо да предоставя попълнена *Анкета.*

Определена със заповед на изпълнителния директор на „Булгаргаз“ ЕАД комисия ще извърши проверка за съответствие на кандидатите с изискванията за участие в процедурата, въз основа на представените документи и в срок до 16:00 ч., местно време, на **30.05.2024 г.** ще уведоми допуснатите до участие в следващия етап на тръжната процедура кандидати по електронна поща, на посочените от тях e-mail адреси. Ведно с уведомяването за допускане „Булгаргаз“ ЕАД ще уведоми допуснатите участници за началната цена на предлаганата от ‘”Булгаргаз” ЕАД услугата по регазификация, съхранение и пренос на втечнен природен газ (Service fee).

**Няма да бъде допуснат до участие в Етап II на тръжната процедура кандидат:**

* който е подал писмо за намерение извън определения срок;
* който не е представил попълнена анкета на „Булгаргаз“ ЕАД за опознаване на компания потенциален партньор съгласно, по образец – *Приложение № 2*;
* в анкетата на който няма достатъчно информация или информацията показва, че той не отговаря на изискванията за участие в процедурата.

В срок до 16:00 ч., местно време на **30.05.2024 г.** "Булгаргаз" ЕАД ще информира недопуснатите до участие в Етап II на тръжната процедура кандидати с индивидуално мотивирано писмо по електронна поща, на посочените от тях e-mail адреси.

**Етап II. Подаване на обвързващи оферти**

**1. Срок за подаване: до 22:00 ч**. местно време **на 04.06.2024 г.**

Допуснатите до участие в Етап II на тръжната процедура кандидати следва да подадат *електронно подписана* *оферта по образец –* *Приложение № 4* към настоящите условия, ведно с приложенията към нея, по електронна поща на следния адрес: [tenders@bulgargaz.bg](mailto:tenders@bulgargaz.bg), в архивиран формат до 22:00 ч., местно време, на **04.06.2024 г.**

За всеки отделен продукт (шестмесечен и годишен) следва да бъде подадена отделна оферта.

Паролата следва да бъде изпратена с отделно електронно писмо на същия електронен адрес, не по-рано от 9:00 ч. и не по късно от 11:00 ч., местно време, на **05.06.2024 г.**

**2. Задължителни изисквания към съдържанието на офертата**:

* 1. **Продукт/и за които участва заинтересованата страна.**
* Допуска се участието за повече от един годишен продукт само при еднакъв брой товари на година
  1. **Количество ВПГ за регазификация, съхранение и пренос**
* оферираното количество следва да не бъде по-малко от 1 товар (1 000 000 MWh) и не повече от 4 товара (4 000 000 MWh) за шестмесечния продукт и не повече от 6 товара годишно ( 6 000 000 MWh) за годишните продукти;

* 1. **Оферирана цена за предлаганата услуга (Service fee)**
* Оферираната цена не следва да бъде по – ниска от началната цена обявена при уведомяването на допуснатите кандидати
  1. **Декларация за отсъствие на обстоятелства, по образец –** *Приложение № 3 към настоящите условия.*
  2. **Пълномощно** – прилага се, ако офертата е подписана от пълномощник.

**Няма да бъде допуснат до оценка и класиране участник:**

* подал оферта и/или парола извън определения срок;
* представил оферта, чието съдържание не отговаря на посочените по-горе задължителни изисквания или парола, която не отваря представената оферта.

**Етап III. Оценка и класиране на офертите**

Офертите на участниците ще бъдат отворени от определената със заповед на Изпълнителния директор на „Булгаргаз“ ЕАД комисия в 12:00 ч., местно време, на **05.06.2024 г.**

**Няма да бъде допуснат до оценка и класиране участник:**

* подал оферта и/или парола извън определения срок;
* представил оферта, чието съдържание не отговаря на посочените по горе задължителни изисквания или парола, която не отваря представената оферта.

Офертите ще бъдат оценени и класирани от Комисията на база комплексна оценка, както следва:

**Комплексна оценка на офертите за шестмесечен продукт (KO 6)**

**Оценката ще се определя като сумарна стойност на два показателя по формулата:**

**КO 6=K1+K2,**

където:

К1 е предложената цена

К2 заявените количества за извършване на услугата

Оценката по всеки показател се определя, както следва:

**К1 Ценово предложение**

Относителна тежест на показателя в комплексната оценка е 50 точки.

Максимален възможен брой точки ще получи офертата на участника, който е предложил най-високата цена.

Оценката по този показател се изчислява по следната формула:

**К1 = (nХ/nMax)\*50**, където,

**nХ** – е предложената цена на конкретния участник

**nMax** – е най високата предложена цена от участник в процедурата

*Забележка*: оферти с предложена цена по ниска от началната цена няма да бъдат допуснати до оценка и класиране.

**К2 Заявени количества за извършване на услугата**

Относителна тежест в комплексната оценка е 50 точки.

Максимален възможен брой точки по показател К2 ще получи офертата на участник, който е заявил максимално възможното количество за извършване на услугата.

**Начин за определяне на оценката по показател К2:**

|  |  |
| --- | --- |
| К2 Количество | Точки |
| 1 товара ВПГ | 15 |
| 2 товара ВПГ | 25 |
| 3 товара ВПГ | 35 |
| 4 товара ВПГ | 50 |

**Комплексна оценка на офертите годишни продукти (KO)**

**Оценката ще се определя като сумарна стойност на три показателя по формулата:**

**КO=K1+K2+K3,**

където:

К1 е предложената цена

К2 заявения брой товари

K3 e заявения брой годишни продукти

Оценката по всеки показател се определя, както следва:

**К1 Ценово предложение**

Относителна тежест на показателя в комплексната оценка е 30 точки.

Максимален възможен брой точки ще получи офертата на участника, който е предложил най-високата цена.

Оценката по този показател се изчислява по следната формула:

**К = (nХ/nMax)\*30**, където,

**nХ** – е предложената цена на конкретния участник

**nMax** – е най високата предложена цена от участник в процедурата

*Забележка*: оферти с предложена цена по ниска от началната цена няма да бъдат допуснати до оценка и класиране.

**К2 Заявени количества за извършване на услугата**

Относителна тежест в комплексната оценка е 45 точки.

Максимален възможен брой точки по показател К2 ще получи офертата на участник, който е заявил максимално възможното количество за извършване на услугата.

**Начин за определяне на оценката по показател К2:**

|  |  |
| --- | --- |
| К2 Количество | Точки |
| 1 товара ВПГ | 5 |
| 2 товара ВПГ | 10 |
| 3 товара ВПГ | 20 |
| 4 товара ВПГ | 30 |
| 5 товара ВПГ | 40 |
| 6 товара ВПГ | 45 |

**К3 Брой заявени годишни продукти**

Относителна тежест в комплексната оценка е 25 точки.

Максимален възможен брой точки по показател К3 ще получи офертата на участник, който е заявил максимално възможното количество за извършване на услугата.

**Начин за определяне на оценката по показател К3:**

|  |  |
| --- | --- |
| К3 Брой год.продукти | Точки |
| 1 годишен продукт | 5 |
| 2 годишни продукта | 10 |
| 3 годишни продукта | 15 |
| 4 годишни продукта | 20 |
| 5 годишни продукта | 25 |

**Крайно класиране**

Крайното класиране на допуснатите оферти се извършва в низходящ ред, на база получената комплексна оценка за всяка оферта. На първо място се класира участникът, чиято оферта е получила най-висока комплексна оценка (най-голям брой точки).

В срок до 17:00 ч., местно време, на **05.06.2024 г.** „Булгаргаз“ ЕАД ще уведоми по електронна поща, на посочените от тях e-mail адреси, класираните участници, подали оферти за шестмесечния продукт с които ще сключи Споразумението съгласно т.II от настоящата процедура.

В срок до 17:00 ч., местно време, на **06.06.2024 г.** „Булгаргаз“ ЕАД ще уведоми по електронна поща, на посочените от тях e-mail адреси, класираните участници, подали оферти за годишни продукти с които ще сключи Споразумението съгласно т.II от настоящата процедура.

В същите срокове "Булгаргаз" ЕАД ще информира недопуснатите до оценка и класиране участници с индивидуално мотивирано писмо по електронна поща, на посочените от тях e-mail адреси.

*„Булгаргаз“ ЕАД си запазва правото да прекрати процедурата по всяко време, без избор на ползвател на предлаганата услуга.*